  Майя Бывальцева Удмуртилэн кунлыкезлы 100 ар тырмонлы сӥзем «Республика – общее дело!» концертын (6+) 15-лэсь трос мултимедианомеръёс возьматозы. Со сярысь улосвыл тӧролэн но кивалтэтлэн пресс-службазы ивортӥз. Ми возьматыны тыршим, маин улэ Удмуртия, кызьы азинске, мар сое азьланьын возьма, маин со данъяське. Бен, кылдытыны та выллем шоу, кытын залын учкисьёс чакламтэ, со творчествоя группа понна выль опыт, эскерон. Но ми тыршимы лэсьтыны озьы, дорын телевизор азьын пукись котькудӥз элькунамы улӥсь Шаермылэсь чеберлыксэ но быдӟымлыксэ мед валалоз шуыса Павел Поздеев, концертлэн режиссёрезКонцертын Герман Корепановлэн но Евгения Копысовалэн тодмо крезьгуръёссы чузъяськозы. Учкисьёс адӟозы, кызьы воштӥськиз Удмуртия, кыӵе вакытъёсты солы ортчоно луиз, нош валтӥсез – мар сое азьланьын возьма. Возьматонэ пӧртэм амалэн оглом 1 сюрслэсь трос адями пыриськиз, ваньзы соос Удмуртиын улӥсьёс яке татын вордскемъёс. Пӧлазы «Айкай» театр, филармониысь коллективъёс, йӧскалык но ӟуч театръёсысь артистъёс, «Брангуртысь песянайёс», Марк Юсим, пианист Евгений Михайлов. Куд-ог номеръёсты видеоконференци амалэн а капелла быдэстӥзы. Нырысьсэ телеконцертын ватсам дунне амал кутӥськиз Концертэз «Удмуртия» телеканалын 12 но 19 часъёсы возьматозы. Озьы ик сое телерадиокомпанилэн мерлыко вотэсъёсысь огинъёсаз адӟыны луоз.  Тегъёс: Лулчеберет 100ар  